ΚΟΙΝΗ ΘΕΣΗ (ΕΚ) αριθ. 2/1999 που καθορίστηκε από το Συμβούλιο στις 14 Δεκεμβρίου 1998 για την έκδοση της οδηγίας 1999/. . ./ΕΚ του Ευρωπαϊκού Κοινοβουλίου και του Συμβουλίου, της . . ., σχετικά με τη δέκατη έβδομη τροποποίηση της οδηγίας 76/769/ΕΟΚ του Συμβουλίου περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς της κυκλοφορίας στην αγορά και της χρήσης μερικών επικίνδυνων ουσιών και παρασκευασμάτων (1999/C 18/02)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία του άρθρου 189 Β της συνθήκης (3),

Εκτιμώντας:

(1) ότι θα πρέπει να θεσπισθούν τα αναγκαία μέτρα για την καλή λειτουργία της εσωτερικής αγοράς 7

(2) ότι το Ευρωπαϊκό Κοινοβούλιο και το Συμβούλιο εξέδωσαν, στις 29 Μαρτίου 1996, την απόφαση αριθ. 646/96/ΕΚ (4) για τη θέσπιση σχεδίου δράσης για την καταπολέμηση του καρκίνου εντός του πλαίσιου δράσης στον τομέα της δημόσιας υγείας (1996-2000) 7

(3) ότι, για να ενισχυθεί η προστασία της υγείας και η ασφάλεια των καταναλωτών, ουσίες ταξινομημένες ως καρκινογόνες, μεταλλαξιγόνες ή τοξικές για την αναπαραγωγή, καθώς και τα παρασκευάσματα που τις περιέχουν, δεν θα πρέπει να κυκλοφορούν στην αγορά προς διάθεση στο ευρύ κοινό 7

(4) ότι, με την οδηγία 94/60/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 1994, για τη δέκατη τέταρτη τροποποίηση της οδηγίας 76/769/ΕΟΚ περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών επικίνδυνων ουσιών και παρασκευασμάτων (5), καταρτίζεται, υπό μορφή προσαρτήματος, στα σημεία 29, 30 και 31 του παραρτήματος I της οδηγίας 76/769/ΕΟΚ (6), κατάλογος που απαριθμεί τις ουσίες οι οποίες ταξινομούνται ως καρκινογόνες, μεταλλαξιγόνες ή τοξικές για την αναπαραγωγή, κατηγορίας 1 ή 2 7 ότι αυτές οι ουσίες και τα παρασκευάσματα που τις περιέχουν δεν μπορούν να κυκλοφορούν στην αγορά προς διάθεση στο ευρύ κοινό 7

(5) ότι η οδηγία 94/60/ΕΚ προβλέπει ότι η Επιτροπή υποβάλει στο Ευρωπαϊκό Κοινοβούλιο και στο Συμβούλιο πρόταση για τη συμπλήρωση του καταλόγου αυτού, εντός έξι μηνών το αργότερο από τη δημοσίευση προσαρμογής στην τεχνική πρόοδο του παραρτήματος I της οδηγίας 67/548/ΕΟΚ (7), το οποίο απαριθμεί τις ουσίες οι οποίες ταξινομούνται ως καρκινογόνες, μεταλλαξιγόνες ή τοξικές για την αναπαραγωγή, κατηγορίας 1 ή 2 7

(6) ότι η οδηγία 96/54/ΕΚ της Επιτροπής (8), για την προσαρμογή στην τεχνική πρόοδο, για εικοστή δεύτερη φορά, της οδηγίας 67/548/ΕΟΚ, και ιδίως του παραρτήματος I, περιλαμβάνει 16 ουσίες που πρόσφατα ταξινομήθηκαν ως καρκινογόνες, μεταλλαξιγόνες ή τοξικές για την αναπαραγωγή κατηγορίας 1 ή 2 7 ότι οι ουσίες αυτές θα πρέπει να προστεθούν στο προσάρτημα, στα σημεία 29, 30 και 31 του παραρτήματος I της οδηγίας 76/769/ΕΟΚ, όπως το προσάρτημα αυτό έχει ενοποιηθεί με την οδηγία 97/56/ΕΚ του Ευρωπαϊκού Κοινοβουλίου και του Συμβουλίου (9) για τη δέκατη έκτη τροποποίηση της οδηγίας 76/769/ΕΟΚ 7

(7) ότι οι κίνδυνοι και τα πλεονεκτήματα των ουσιών που πρόσφατα ταξινομήθηκαν, με την οδηγία 96/54/ΕΚ, ως καρκινογόνες, μεταλλαξιγόνες και τοξικές για την αναπαραγωγή, κατηγορίας 1 ή 2 έχουν ληφθεί υπόψη 7

(8) ότι με το άρθρο 1 σημείο 1 στοιχείο στ) της οδηγίας 96/54/ΕΚ απαλείφθηκαν οκτώ καταχωρήσεις στο παράρτημα I της οδηγίας 67/548/ΕΟΚ, επειδή οι καταχωρήσεις αυτές αφορούν ουσίες που καλύπτονται ήδη από άλλες καταχωρήσεις ή των οποίων έχει απαλειφθεί η ταξινόμηση ως καρκινογόνων ουσιών 7 ότι πέντε από τις ουσίες αυτές περιλαμβάνονται στο προσάρτημα του σημείου 29 του παραρτήματος I της οδηγίας 76/769/ΕΟΚ 7 ότι, κατά συνέπεια, οι καταχωρήσεις αυτές θα πρέπει επίσης να αναλειφθούν, σ' αυτή την τελευταία οδηγία 7

(9) ότι η παρούσα οδηγία ισχύει υπό την επιφύλαξη της κοινοτικής νομοθεσίας που καθορίζει ελάχιστες απαιτήσεις για την προστασία των εργαζομένων, και η οποία προβλέπεται στην οδηγία 89/391/ΕΟΚ του Συμβουλίου, της 12ης Ιουνίου 1989, σχετικά με την εφαρμογή μέτρων για την προώθηση της βελτίωσης της ασφάλειας και της υγείας των εργαζομένων κατά την εργασία (10), καθώς και στις επιμέρους οδηγίες που βασίζονται σ' αυτήν, ιδίως στην οδηγία 90/394/ΕΟΚ του Συμβουλίου, της 28ης Ιουνίου 1990, σχετικά με την προστασία των εργαζομένων από τους κινδύνους που συνδέονται με την έκθεση σε καρκινογόνους παράγοντες κατά την εργασία (έκτη ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ) (11),

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Οι ουσίες που απαριθμούνται στο παράρτημα I της παρούσας οδηγίας προστίθενται στις ουσίες που περιλαμβάνονται στο προσάρτημα των σημείων 29, 30 και 31 του παραρτήματος I της οδηγίας 76/769/ΕΟΚ.

Άρθρο 2

Οι ουσίες που απαριθμούνται στο παράρτημα II της παρούσας οδηγίας απαλείφθηκαν από τον κατάλογο των ουσιών που έχει περιληφθεί στο προσάρτημα του σημείου 29 του παραρτήματος I της οδηγίας 76/769/ΕΟΚ.

Άρθρο 3

1. Τα κράτη μέλη θεσπίζουν και δημοσιεύουν τις νομοθετικές, κανονιστικές και διοικητικές διατάξεις που απαιτούνται για τη συμμόρφωσή τους προς την παρούσα οδηγία, το αργότερο ένα έτος μετά την ημερομηνία της ενάρξεως ισχύος της. Πληροφορούν αμέσως την Επιτροπή σχετικά.

Εφαρμόζουν τις διατάξεις αυτές 18 μήνες μετά την ημερομηνία ενάρξεως ισχύος της παρούσας οδηγίας.

2. Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις της αναφοράς αυτής καθορίζονται από τα κράτη μέλη.

Άρθρο 4

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 5

Η παρούσα οδηγία απευθύνεται στα κράτη μέλη.

. . .,

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ C 59 της 25.2.1998, σ. 5.

(2) ΕΕ C 214 της 10.7.1998, σ. 73.

(3) Γνώμη του Ευρωπαϊκού Κοινοβουλίου της 18ης Φεβρουαρίου 1998 (ΕΕ C 80 της 16.3.1998, σ. 91), κοινή θέση του Συμβουλίου της 14ης Δεκεμβρίου 1998 και απόφαση του Ευρωπαϊκού Κοινοβουλίου της . . . (δεν έχει ακόμα δημοσιευθεί στην Επίσημη Εφημερίδα).

(4) ΕΕ L 95 της 16.4.1996, σ. 9.

(5) ΕΕ L 365 της 31.12.1994, σ. 1.

(6) ΕΕ L 262 της 27.9.1976, σ. 201 7 οδηγία όπως τροποποιήθηκε τελευταία από την οδηγία 97/64/ΕΚ της Επιτροπής (ΕΕ L 315 της 19.11.1997, σ. 13).

(7) Οδηγία 67/548/ΕΟΚ του Συμβουλίου, της 27ης Ιουνίου 1967, περί προσεγγίσεως των νομοθετικών, κανονιστικών και διοικητικών διατάξεων περί ταξινομήσεως, συσκευασίας και επισημάνσεως των επικινδύνων ουσιών (ΕΕ 196 της 16.8.1967, σ. 1) 7 οδηγία όπως τροποποιήθηκε τελευταία από την οδηγία 97/69/ΕΚ της Επιτροπής (ΕΕ L 343 της 13.12.1997, σ. 19).

(8) ΕΕ L 248 της 30.9.1996, σ. 1.

(9) ΕΕ L 333 της 4.12.1997, σ. 1.

(10) ΕΕ L 183 της 29.6.1989, σ. 1.

(11) ΕΕ L 196 της 26.7.1990, σ. 1.

ΠΑΡΑΡΤΗΜΑ I

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

ΠΑΡΑΡΤΗΜΑ II

>ΘΕΣΗ ΠΗΝΑΚΑ>

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

1. Στις 8 Ιανουαρίου 1998, η Επιτροπή υπέβαλε στο Συμβούλιο πρόταση, με βάση το άρθρο 100 Α της συνθήκης ΕΚ, για την τροποποίηση της οδηγίας 76/769/ΕΟΚ του Συμβουλίου περί προσεγγίσεως των νομοθεσιών των κρατών μελών που αφορούν περιορισμούς της κυκλοφορίας στην αγορά και της χρήσης μερικών επικίνδυνων ουσιών και παρασκευασμάτων.

2. Το Ευρωπαϊκό Κοινοβούλιο έδωσε τη γνώμη του για την πρόταση της Επιτροπής στις 18 Φεβρουαρίου 1998, εγκρίνοντάς την χωρίς τροπολογίες. Η Οικονομική και Κοινωνική Επιτροπή έδωσε τη γνώμη της στις 29 Απριλίου 1998.

Το Συμβούλιο καθόρισε την κοινή θέση του, σύμφωνα με το άρθρο 189 Β της συνθήκης, στις 14 Δεκεμβρίου 1998.

II. ΣΤΟΧΟΙ

Η οδηγία 94/60/ΕΚ του Ευρωπαϊκού Κοινοβουλίου και του Συμβουλίου, για τη δέκατη τέταρτη τροποποίηση της οδηγίας 76/769/ΕΟΚ περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς της κυκλοφορίας στην αγορά και χρήσεως μερικών επικίνδυνων ουσιών και παρασκευασμάτων, πρόσθεσε έναν κατάλογο ουσιών που ταξινομούνται ως καρκινογόνες, μεταλλαξιογόνες ή τοξικές για την αναπαραγωγή, κατηγορίας 1 και 2 (ουσίες κ/μ/α) στο παράρτημα I της οδηγίας 76/769/ΕΟΚ. Η οδηγία απαγορεύει τη χρησιμοποίηση των ουσιών αυτών σε ουσίες ή παρασκευάσματα που κυκλοφορούν στην αγορά και διατίθενται στο κοινό.

Η οδηγία 96/54/ΕΚ της Επιτροπής για την 22η προσαρμογή στην τεχνική προόδο της οδηγίας 67/548/ΕΟΚ, πρόσθεσε 16 νέες ουσίες κ/μ/α στο παράρτημα I της οδηγίας 67/548/ΕΟΚ.

Δυνάμει της οδηγίας 94/60/ΕΚ, η Επιτροπή υποχρεούται να υποβάλει στο Ευρωπαϊκό Κοινοβούλιο και το Συμβούλιο μια νέα πρόταση για την προσθήκη των ουσιών που πρόσφατα ταξινομήθηκαν κ/μ/α στο παράρτημα I της οδηγίας 76/769/ΕΟΚ, το αργότερο έξι μήνες μετά τη δημοσίευση της ταξινόμησής τους ως ουσιών κ/μ/α (κατηγορίας 1 και 2) στο πλαίσιο της οδηγίας 67/548/ΕΟΚ του Συμβουλίου.

Η παρούσα πρόταση τροποποίησης θα επεκτείνει τον κατάλογο των ουσιών κ/μ/α που απαριθμούνται στο παράρτημα I της οδηγίας 76/769/ΕΟΚ προσθέτοντας τις ουσίες που ταξινομούνται ως κ/μ/α κατηγορίας 1 ή 2 στην 22η προσαρμογή στην τεχνική πρόοδο της οδηγίας 67/548/ΕΟΚ. Συνεπώς, θα απαγορευθεί η χρησιμοποίηση όλων αυτών των ουσιών από τους καταναλωτές.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

Το Συμβούλιο πρόσθεσε στην πρόταση της Επιτροπής, με τη συναίνεσή της, το άρθρο 2 της κοινής θέσης, καθώς και τη σχετική με αυτό αιτιολογική σκέψη 8.

Το άρθρο αυτό αποσκοπεί στην απαλοιφή πέντε ουσιών από τον κατάλογο του προσαρτήματος στο σημείο 29 του παραρτήματος I της οδηγίας 76/769/ΕΟΚ. Οι πέντε αυτές ουσίες, καθώς και τρεις ακόμα, είχαν ήδη διαγραφεί από το παράρτημα I της οδηγίας 67/548/ΕΟΚ, δεδομένου ότι είχαν ήδη καλυφθεί από άλλες καταχωρήσεις ή η ταξινόμησή τους ως καρκινογόνων είχε εν τω μεταξύ αρθεί. Συνεπώς, έπρεπε επίσης να απαλειφθούν από την οδηγία 76/769/ΕΟΚ, επ' ευκαιρία της παρούσας τροποποίησής της.